**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2020/276) v období od 16. decembra 2020 do 1. februára 2021.

K predbežnej informácii o predmetnom návrhu zákona boli vznesené tri vyjadrenia.

|  |  |  |  |
| --- | --- | --- | --- |
| **Subjekt** | **Vyjadrenia** | **Vyh.** | **Spôsob vyhodnotenia** |
| **APZ (Asociácia priemyselných zväzov)** | V predbežnej informácii sa uvádza, že hlavným dôvodom vypracovania návrhu novely zákona je implementácia nariadenia Európskeho parlamentu a Rady (EÚ) 2019/2144. V materiáli sa uvádza, že Nariadenie (EÚ) 2019/2144 je samostatným regulačným aktom pre schvaľovanie vozidiel a z tohto dôvodu je potrebné ho doplniť do zákona č. 106/2018 Z. z., aby prípadné porušenie povinností výrobcami vozidiel bolo sankciovateľné. V predbežnej informácii sa však bližšie neuvádza, akým spôsobom predkladateľ navrhuje sankcie uplatňovať, prípadne aká bude ich výška. Z toho dôvodu navrhujeme k návrhu zákona uskutočniť konzultácie ešte pred samotným MPK za účelom získania bližších informácií k tomuto bodu. | A | Konzultácia sa uskutočnila dňa 2.2.2021. |
| **APZ (Asociácia priemyselných zväzov)** | V zmysle predbežnej informácie sa uvádza, že jedným z dôvodov vypracovania návrhu novely zákona je prehodnotenie celého systému podrobenia vozidla oprave v certifikovanom mieste opravy po dopravnej nehode alebo škodovej udalosti, ktorá mala vplyv na hlavné bezpečnostné prvky vozidla, ktorými sú zavesenie kolies, deformačné zóny, systémy airbagov, riadenie alebo brzdy. Oceňujeme, že predkladateľ prichádza s potrebou prehodnotenia aktuálnej právnej úpravy certifikovaných miest opravy, nakoľko už dlhodobo poukazujeme na nevhodnosť jej aktuálneho nastavenia. Za kľúčový problém aktuálnej právnej úpravy považujeme to, že režimu certifikácie zo strany nezávislého národného profesijného združenia, ktoré je členom Európskej asociácie pre predaj a opravy motorových vozidiel CECRA, podliehajú v zmysle aktuálnej legislatívy aj autorizované opravovne definované v ust. § 2 ods. 27 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „Zákon“). Sme názoru, že autorizované opravovne by mali mať priamo zo zákona postavenie certifikovaného miesta opravy, bez potreby dodatočnej certifikácia zo strany ďalšieho subjektu. Naše presvedčenie opierame o predovšetkým o  to, že na základe zmluvného vzťahu s výrobcom alebo zástupcom výrobcu je autorizovaná opravovňa povinná dodržiavať technologické postupy stanovené na opravy a údržbu, má prístup k informáciám o opravách, náhradným dielom, k vybaveniu pracoviska predpísaným náradím a špecializovanými prípravkami, je povinná absolvovať predpísané školenia a priebežné vzdelávanie stanovené výrobcom alebo zástupcom výrobcu, pričom výrobca alebo zástupca výrobcu zabezpečuje kontrolu dodržiavania štandardov a zmluvných podmienok, ktoré v prípade neplnenia zo strany autorizovanej opravovne môžu viesť k ukončeniu zmluvného vzťahu s výrobcom alebo zástupcom výrobcu. To znamená, že garancia splnenia podmienky podľa § 2 ods. 27 veta prvá Zákona , t. j. , že oprava vozidiel je vykonávaná spôsobom, ktorý z bezpečnostného a environmentálneho hľadiska určil výrobca vozidla, a že autorizovaná opravovňa má prístup k informáciám o opravách a údržbe výrobcu vozidla je daná už samotnou existenciou zmluvného vzťahu medzi výrobcom/zástupcom výrobcu a autorizovanou opravovňou. Z toho dôvodu by povinnosť certifikácie mala byť zachovaná len pre nezávislé opravovne, ktoré vykonávajú svoju činnosť bez zmluvného vzťahu s výrobcom a rešpektujúc potrebu preukázania dostatku informácii a znalostí potrebných pre správny postup opravy vozidla po dopravnej nehode alebo škodovej udalosti, ktorá mala vplyv na hlavné bezpečnostné prvky vozidla. | A | Systém opráv vozidiel v certifikovaných miestach opravy je súčasťou úpravy návrhu zákona. |
| **ČESMAD (ČESMAD Slovakia)** | Ako združenie cestných dopravcov na Slovensku by sme Vás radi požiadali o odbornú konzultáciu k pripravovanej novele zákona č. 106/2018 Z.z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. V rámci konzultácie by sme chceli prediskutovať možnosti novelizácie aj iných ustanovení predmetného zákona. | A | Konzultácia sa uskutočnila dňa 4.2.2021. |